Skei maak seer: Johan de Lange Graffiti Boeke
Soek resultate: Johan de Lange
Vertaler: Johan de Lange
In 2013 vier Human & Rousseau vyftig jaar as uitgewer van Herman Charles Bosman. Unto Dust het die eerste keer in 1963 by Human & Rousseau verskyn.
Sterlig op die veld bevat 23 van Bosman se beste stories. Dit sluit klassieke Oom Schalk-stories in soos 'Die pad na Mafeking', 'Die Rooinek' en 'Makapan se grotte', en ook Voorkamerstories soos 'Skoolkonsert' en 'Geboortesertifikaat'. En in beroemde stories soos ''n Boere-Rip van Winkel' en ''n Ou Transvaalse verhaal' hoor ons die stem van die skrywer wat met self-ironie die kuns van die storieverteller bepeins.
Die herken-blues bevat 29 stukke wat strek oor Bosman se hele loopbaan, van skoolseungrappe tot die laaste lag. Soos Bosman self gesê het, was hy bekend vir die humor wat in al sy werk te vinde was en wat hom so gewild gemaak het onder sy lojale lesers. Hierdie versameling sluit bekende juwele soos 'In die skadu van die withaak', ''n Bekkersdal-marathon' en ''n Besoek aan Blikkiesdorp' in, waarin sy satiriese ironie in volle swang is, tot 'n aantal essays wat nog nie voorheen in 'n bundel versamel is nie wat hom ewig as een Suid-Afrika se gemoedelikste kommentators bevestig.